open-index/open-wikipedia-markdown huggingface dataset:
தொனிக் கோட்பாடு

**தொனிக் கோட்பாடு** (*dhvani theory*) என்பது ஆனந்தவர்த்தனர் (அண். கிபி 820–890) உருவாக்கிய ஒரு ஒலிக் கோட்பாடாகும். பல்வேறுபட்ட உணர்ச்சிக் குறிப்புகளைத் தரும் ஒலிக்கு தொனி என்று பெயர். இந்தத் தொனியை இலக்கியக் கோட்பாடாக ஆனந்தவர்த்தனர் உருவாக்கினார்.

"புலவர் ஒருவர் பாடலை எழுதும் போது, அவர் பல்வேறு உணர்ச்சிக் குறிப்புகளை உருவாக்குகிறார். அப்பாடலை உணர்வதற்குப் படிப்பவரும் அதே *[[அலைநீளம்|அலைநீளத்தில்]]* அதனைப் படிக்க வேண்டும்" என ஆனந்தவர்த்தனர் கூறினார்.

## தொனிப் பொருள் இலக்கியங்கள்
#இராமாயண, மகாபாரத இதிகாசங்கள்
#சிலப்பதிகாரம்
#மணிமேகலை
#கம்பராமாயணம்
#பாஞ்சாலி சபதம்

## மேற்கோள்கள்

*இலக்கிய இசங்கள், அகரம் வெளியீடு, தஞ்சாவூர்

பகுப்பு:ஒலி
சு. ரவி

**சு. ரவி** (*S. Ravi*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் தற்போதைய உறுப்பினரும் ஆவார். 2011 ஆவது ஆண்டில் நடந்த பதினான்காவது தமிழ்நாடு சட்டமன்றத்தின் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். தொடர்ந்து 2016 ஆவது ஆண்டில் நடைபெற்ற தமிழ்நாடு சட்டமன்றத் தேர்தலிலும் அதே கட்சியின் சார்பில் போட்டியிட்டு வெற்றி பெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் அரக்கோணம் தொகுதியில் இருந்து அதிமுக சார்பில் சட்டமன்ற உறுப்பினரானார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
புரோட்டான்பகுப்பு

**புரோட்டான்பகுப்பு** *(Protonolysis)* என்பது வேதிப்பிணைப்பில் அமிலங்களால் உருவாக்கப்படும் பிளவைக் குறிக்கும். முனைவு Mδ+-Rδ- பிணைப்பு இவ்வினைக்கு அவசியம் என்றாலும், கரிமவுலோக வேதியியலில் புரோட்டான் பகுப்பு வினைக்கு ஏராளமான உதாரணங்கள் உள்ளன. இங்குள்ள δ+ மற்றும் δ- என்பவை பிணைப்பில் ஈடுபடும் அணுக்களுடன் தொடர்புடைய பகுதி நேர் மின்சுமை மற்றும் பகுதி எதிர் மின்சுமையைக் குறிப்பிட்டுக் காட்டுகிறது. மேற்கண்டவகையிலான பிணைப்புகளைப் பெற்றுள்ள சேர்மங்கள் அமிலங்களுடன் (HX) வினைபுரியும் போது பிணைப்புகளில் பிளவு உண்டாகிறது.

M-R + HX → M-X + H-R

புரோட்டான் பகுப்பு வினையில் நீராற்பகுப்பு வினை (X− = OH−) சிறப்பிடம் பெறுகிறது. நீராற்பகுப்பு வினைக்கு ஏற்புடைய சேர்மங்கள் புரோட்டான் பகுப்பு வினைக்கும் உட்படுகின்றன.

## ஐதரைடுகள்

போரோ ஐதரைடு எதிர்மின் அயனிகள் வலிமை குறைந்த அமிலங்களுடனுடம் வினைபுரிய ஏற்புடையனவாக உள்ளன. இதனால் ஒன்று அல்லது அதற்கு மேற்பட்ட B-H பிணைப்புகளில் புரோட்டான் பகுப்பு வினை நிகழ்கிறது. சோடியம் போரோ ஐதரைடு அசிட்டிக் அமிலத்துடன் வினைபுரிந்து டிரையசிட்டாக்சிபோரோ ஐதரைடு உருவாதல் புரோட்டான் பகுப்பு வினைக்கு ஒரு எடுத்துக்காட்டாகும் :

:NaBH4  +  3 HO2CCH3   →    NaBH(O2CCH3)3  +  3 H2: 
இதேபோன்ற வினைகள் நேர்மின்சுமை தனிமங்களாக அறியப்படும் தனிமங்களின் ஐதரைடுகளில் நிகழ்கின்றன. உதாரணம்: இலித்தியம் அலுமினியம் ஐதரைடு.

## ஆல்க்கைல்

பல உலோகங்களின் ஆல்க்கைல் வழிப்பொருட்கள் புரோட்டான் பகுப்பு வினைக்கு உட்படுகின்றன. மிகை நேர்மின் சுமை தனிமங்களாக அறியப்படும் துத்தநாகம், மக்னீசியம், இலித்தியம் போன்றவற்ரின் ஆல்க்கைல் வழிபொருட்களுக்கு தண்ணீரே வினைக்கு போதுமான அமிலமாக உள்ளது. இந்நிகழ்வுகளில் வினை நீராற்பகுப்பு வினை என்று அழைக்கப்படுகிறது. கனிம அமிலங்கள் சேர்க்கப்படுவதால் நிகழும் புரோட்டான் பகுப்பு வினைகள் சில சமயங்களில் உலோக மையங்களில் இருக்கும் கரிம ஈந்தணைவிகளை நீக்கம் செய்யப் பயன்படுகிறது .  
 
## நைட்ரைடுகள், பாசுபைடுகள், சிலிசைடுகள் மற்றும் பிற இனங்கள்

மிகைமின்சுமை கொண்ட எதிர்மின் அயனிகளைப் பெற்றுள்ள கனிம வேதியியல் பொருட்களும் புரோட்டான் பகுப்பு வினைக்கு ஆட்படுகின்றன. நைட்ரைடுகள் (N3−), பாசுபைடுகள் (P3−), சிலிசைடுகள் (Si4−) போன்ற வழிப்பொருட்கள் நிராற்பகுப்பு அடைந்து அமோனியா, பாசுபீன் மற்றும் சிலேன்களாக உருவாகின்றன. M-NR2, M-PR2,மற்றும்  M-SiR3 பிணைப்புகள் கொண்ட மூலக்கூற்று சேர்மங்களில் வரிசையொப்பு வினைகள் நிகழ்கின்றன .

## மேற்கோள்கள்

பகுப்பு:வேதி வினைகள்
ஜெகன்மூர்த்தி

**மு. ஜெகன்மூர்த்தி** (*M. Jaganmoorthy*) தமிழ்நாட்டைச் சேர்ந்த ஓர் அரசியல்வாதியாவார். 1966 மே 10 அன்று பிறந்தார். சமூக ஆர்வலரான இவர் பூவை மு. ஜெகன் மூர்த்தி என்ற பெயராலும் அறியப்பட்டார். தமிழ்நாட்டிலுள்ள கே.வி.குப்பம் தொகுதியின் சட்டமன்ற உறுப்பினராகப் பணியாற்றினார்.  புரட்சி பாரதம் கட்சியின்  தலைவராகவும் உள்ளார்..

புரட்சிபாரதம் கட்சியின் நிறுவனர் டாக்டர் பூவை எம்.மூர்த்தி 2002 செப்டம்பர் 2 அன்று மாரடைப்பால் இறந்த பிறகு, பூவை மு. ஜெகன் மூர்த்தி 2002 செப்டம்பர் 7 அன்று கட்சியின் மூத்த நிர்வாகிகளின் ஆதரவுடன் அக்கட்சியின் தலைவரானார்.

2006 தேர்தலில் திமுகவுடன் கூட்டணி வைத்து, அரக்கோணம் தொகுதிக்கான தமிழகச் சட்டமன்றத்தில் போட்டியிட்டு வெற்றி பெற்றார். அவரும் அவரது கட்சியும் 2016 தமிழகச் சட்டமன்றத் தேர்தலில் அதிமுகவை ஆதரித்தன. 2021 தமிழ்நாடு தேர்தல்களில் அதிமுகவுடன் கூட்டணியைத் தொடர்ந்தார். தமிழ்நாட்டின் கே. வி. குப்பம் தொகுதியில் போட்டியிட்டு 2021 தேர்தலில் வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக அரசியல்வாதிகள்
அதிர்ஷ்டம் தந்த அனுபவங்கள் (நூல்)

**அதிர்ஷ்டம் தந்த அனுபவங்கள்** (*ATHIRSTAM THANTHA ANUPAVANKAL*) என்ற நூல் எழுத்தாளர், நடிகர், பத்திரிக்கை ஆசிரியர் மற்றும் வழக்கறிஞர் என பன்முகங்கள் கொண்ட சோ ராமசாமி எழுதியதாகும். அல்லயன்சு பதிப்பகம் நூலை வெளியிட்டது. நாடகம் - சினிமா - அரசியல் - பத்திரிகை போன்ற பல துறைகளில் இவர் பெற்ற அசாதாரண அனுபவங்கள், சுவையான வினோதமான நிகழ்ச்சிகள் புத்தகத்தில் இடம்பெற்றுள்ளன. 

## நூலில் இடம்பிடித்த பிரபலங்கள்
இப்புத்தகத்தில்  இந்திராகாந்தி, எம். ஜி. ராமச்சந்திரன், மு. கருணாநிதி, ஜெ. ஜெயலலிதா, ரஜினிகாந்த், வாஜ்பாய், அத்வானி, மொராஜி தேசாய், ராஜீவ் காந்தி, ஜீ.கே.மூப்பானார், ராஜாஜி, சிவாஜி கணேசன், அண்ணாதுரை, கண்ணதாசன், ப. சிதம்பரம், வை. கோபால்சாமி, சுப்பிரமணியம் சுவாமி, பக்தவச்சலம், பாலச்சந்தர், ஓ.வி.அளகேசன், எம்.எஸ்.விஸ்வநாதன், ஜெயபிரகாஷ் நாராயணன், ராம்நாத் கோயங்கா, சந்திரசேகர், சஞ்சீவ ரெட்டி, சரண் சிங், ராஜ்நாராயணன், சஞ்சய் காந்தி, இரா.செழியன், ஆச்சார்ய கிருபளானி, ஜெகஜீவன்ராம், மதுதண்டவதே, பாலா சாஹேப் தேவரஸ், என்.டி.ராமாராவ், சந்திரபாவு நாயுடு, எஸ்.டி.சர்மா, ஜார்ஜ் ஃபெர்னானண்டஸ், வி.எம்.ஜானகி, ஜெயவர்தன, அமிர்தலிங்கம், என பெரும் எண்ணிக்கையிலான  பிரபலங்களுடன் நூலாசிரியருக்கு ஏற்பட்ட சுவாரசியமான அனுபவங்கள் நூலில் கட்டுரைகளாக்கப்பட்டுள்ளன.
## மேற்கோள்கள்

 
## புற இணைப்புகள்
* இணைய களம்: 'சோ’வின் அறிவார்ந்த நேர்மை
* 'அதிர்ஷ்டம் தந்த அனுபவங்கள்' நூலில், 'துக்ளக்' சோ எழுதியது

பகுப்பு:2007 தமிழ் நூல்கள்
பகுப்பு:துப்புரவு முடிந்த திருநெல்வேலி மாவட்ட ஆசிரியர்கள் தொடங்கிய கட்டுரைகள்
வெளிச்சம் தொலைக்காட்சி

**வெளிச்சம் தொலைக்காட்சி** (*Velicham TV*) என்பது இந்தியாவின் தமிழ்நாடு, சென்னையை மையமாகக் கொண்ட தமிழ் தொலைக்காட்சி அலைவரிசையாகும். இது 14 ஏப்ரல் 2016 அன்று தொடங்கப்பட்டது. தொடக்க விழாவில் தேசிய முற்போக்கு திராவிட கழகத் தலைவர் விஜயகாந்த், மறுமலர்ச்சி திராவிட முன்னேற்றக் கழகப் பொதுச் செயலாளர் வைகோ, இந்தியப் பொதுவுடைமைக் கட்சித் தலைவர்கள் முத்தரசன், ராமகிருஷ்ணன் உள்ளிட்டோர் கலந்துகொண்டனர்.

## மேலாண்மை
வெளிச்சம் தொலைக்காட்சியினை வெளிச்சம் தொலைக்காட்சி கட்டமைப்பு நிர்வகிக்கிறது. இதன் நிர்வாக இயக்குநர் விடுதலைச் சிறுத்தைகள் கட்சித் தலைவர் தொல். திருமாவளவன்.

## மேற்கோள்கள்

## வெளி இணைப்புகள்

* வெலிச்சம் டிவி http://www.velichamtv.org/VelichamTv/%E0%AE%A4%E0%AF%8A%E0%AE%9F%E0%AE%B0%E0%AF%8D%E0%AE%AA%E0%AF%81%E0%AE%95%E0%AF%8D%E0%AE%95%E0%AF%81/ 
* செய்திகளில் வெலிச்சம் டிவி http://tamilnadu.indiaeveryday.in/news-coming-vcks-velicham-tv-to-throw-light-on-dalit-issues-1131-1944801.htm
* தமிழக அரசியல் கட்சிகளின் தொலைக்காட்சி நெட்வொர்க்குகள் http://www.thehindu.com/news/cities/chennai/Vaiko-to-launch-Tamil-TV-channel/article14484610.ece
பகுப்பு:தொலைக்காட்சி நிலையங்கள் சென்னை
பகுப்பு:தமிழ்த் தொலைக்காட்சிச் சேவைகள்
ஆர். தமிழ்ச் செல்வன்

**ஆர். தமிழ்ச் செல்வன்** (*R. Thamizh Chelvan*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1996-ஆவது ஆண்டில் நடந்த தமிழ்நாடு சட்டமன்றத் தேர்தலில், அரக்கோணம் தொகுதியில், திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
லதா பிரியக்குமார்

**லதா பிரியக்குமார்** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1991 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்றார்.

## வாழ்க்கைக் குறிப்பு
இவர் இந்திய பாராளுமன்றத்தின் முன்னாள் உறுப்பினரான மரகதம் சந்திரசேகரின் மகளாவார். 
## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழக சட்டமன்ற பெண் உறுப்பினர்கள்
ஹன்ட்ஸ் மைய கூட்டுறவு சந்தை

**[[படிமம்:Hunts_Point_Market_2008ds.jpg|thumb|400x400px| 2008 இல் ஹன்ட்ஸ் மைய கூட்டுறவுச் சந்தை]]
**ஹன்ட்ஸ் மைய கூட்டுறவு சந்தை*' (*Hunts Point Cooperative Market'') ஒரு 24/7 மொத்த உணவு விற்பனை சந்தையாகும். இது ஹன்ட்ஸ் மையத்தில் 60 ஏக்கர் (24 ஹெக்டர்) நிலப்பரப்பில் நியூயார்க் நகரத்தில் அமைந்துள்ளது. இதுவே உலகின் மிகப்பெரிய உணவு விநியோக மையம் ஆகும். இதன் வருவாய் ஆண்டுக்கு $ 2 பில்லியனைத் தாண்டியுள்ளது.

## வரலாறு
1962 ல் 40 ஏக்கர் நிலப்பரப்பில் ஆறு கட்டிட வசதியுடன் நிர்மாணிக்கப்பட்டது. தற்போது 60 ஏக்கர் பரப்பளவில் ஏழு பெரிய குளிரூட்டப்பட்ட கட்டிடங்கள் உள்ளன. ஏறக்குறைய 700,000 சதுர அடி (65,000 ச மீ) மொத்த குளிரூட்டப்பட்ட பரப்பு உள்ளது, இது அமெரிக்க வேளாண்மை துறை (USDA) ஆல் நிர்வகிக்கப்படுகிறது.

## மேற்கோள்

பகுப்பு:நியூயார்க் நகரம்
பகுப்பு:சந்தைகள்
அடிக்கல்நாட்டு விழா

[thumb|[ஹன்ட்ஸ் மைய கூட்டுறவு சந்தை|ஹன்ட்ஸ் மைய உற்பத்தி சந்தைக்கான முன்மாதிரி விழா, நியூயார்க் நகரம், 1962]]
**அடிக்கல்நாட்டு விழா** (*Groundbreaking*, அல்லது *sod-cutting ceremony*) என்பது கட்டுமானப்பணி துவக்க விழாவாகும். இது பல கலாச்சாரங்களில் பின்பற்றக்கூடிய பாரம்பரிய விழா ஆகும். ஒரு கட்டிடத்திற்கான கட்டுமான முதல் நாள் கொண்டாடுகிற இவ்விழாக்களில் பெரும்பாலும் அரசியல்வாதிகள் மற்றும் வணிகர்கள் போன்ற முக்கியமானவர்கள் கலந்து கொள்வது வழக்கமாகும். கட்டுமானப்பணி துவக்கத்தின் போது பயன்படுத்தப்பட்ட உண்மையான மண்வாரி அல்லது மண்வெட்டி காட்சிக்கு வைக்கப்படுவது வழக்கம்.

## பிற பயன்பாடுகள்
இதுவரை காணப்படாத, முயற்சிக்கப்படாத அல்லது செய்யப்படாத ஒன்றைப் புதுமையாகச் செய்யும்போது ”அடிக்கல்நாட்டல்” என்பது  உரிச்சொல்லாகப் பயன்படும்.

## மேலும் காண்க
* முகடு நாட்டல்
* திறப்பு விழா

## வெளி இணைப்புகள்
*

## மேற்கோள்கள்

பகுப்பு:விழாக்கள்
பகுப்பு:கட்டிடக்கலை
முகடு நாட்டல்

thumb|தெற்கு டென்மார்க்கில் ஒரு கோபுரக்கூரை
**முகடு நாட்டல்** அல்லது **முகடு பொருத்தல்** (*topping out*) என்பது, கட்டடக் கட்டுமானத்தில், கட்டத்தின் மேற்கூரையில் கடைசி உத்திரம் (அல்லது அதற்குச் சமமானவொன்றினைப் பொருத்தி அக்கட்டிடத்தின் கூரையை முழுமையாக மூடுதல் ஆகும். மேற்கத்திய நாடுகளில் பாரம்பரியமாக நடத்தப்படும் கட்டுமாணிகளுக்கான ஒரு சடங்கும் ஆகும். இப்போதெல்லாம், இந்த விழா விளம்பர நோக்கங்களுக்காக ஒரு ஊடக நிகழ்வில் அடிக்கடி இணைக்கப்படுகிறது.

## வரலாறு
ஒரு புதிய கட்டிடத்தில் "மேற்கூரை" செய்யும் நடைமுறை பண்டைய காலத்தில் இருந்து கடைபிடிக்கப்படுகிறது. ஆரம்பத்தில் மர வீடுகள் கட்டுமானத்தில் இருந்த இச்சடங்கு, பின்னர் இங்கிலாந்திலும், வடக்கு ஐரோப்பாவிலும் குடியேறியது, அங்கிருந்து அமெரிக்காவிற்கும் வந்தது.

## படத் தொகுப்பு

File:Wiecha.jpg|போலந்தில் (வீச்சா) மேற்கூரை
File:Maszt radiowy w Konstantynowie.jpg|வார்சா ரேடியோ மாஸ்ட்டின் இறுதி பிரிவு (முன்புறத்தில்)
File:Kranselag1959.jpg|நார்வேயில் மேற்கூரை (1959)


## மேலும் காண்க
* அடிக்கல்நாட்டு விழா

## மேற்கோள்கள்

* John V. Robinson (2001). "The 'topping out' traditions of the high-steel ironworkers". *Western Folklore*, Fall 2001. 
* Wayback Machine. *Carpenter Magazine*, Sep/Oct 2001.
* http://www.stp.uh.edu/vol68/160/news/news4.html  Tree symbolizes campus' growth (tree is still a part of the ceremony); *The Daily Cougar*; Volume 68, Issue 160, Monday, 28 July 2003; accessed 11 February 2007.
* Wayback Machine. *National Review*, December 23, 2003

## வெளி இணைப்புகள்
* Richtfest.info  A German language site about the topping out ceremonies.
* Topping out Roberts Pavilion  Topping out the new athletic building at Claremont McKenna College.

பகுப்பு:கட்டிடக் கூறுகள்
சில்பரி மலை

**சில்பரி மலை** *(Silbury Hill)* என்பது தென்மேற்கு இங்கிலாந்தில் உள்ள வைல்ட்சையர் மாகாணத்திற்கு அருகில் உள்ள ஆவ்பரி கிராமத்தில் அமைந்துள்ள செயற்கை சுண்ணாம்பு மலைகள் ஆகும். சுடோன்யென்ச்சு எனப்படும் கல்வட்ட தொல்பொருட் சின்னம். ஆவ்பரி மற்றும் அவற்றுடன் இணைந்த தளங்கள் என்ற  யுனெசுகோ உலக பாரம்பரிய தளத்தின் ஒரு பகுதி சில்பரி மலையாகும். புவியியல் பகுதிகளைக் குறிப்பிட பிரித்தானியவில் பயன்படுத்தப்படும் பிரித்தானிய தேசிய குறிப்புக் கட்டத்தில் இம்மலைக்கு  எசுயு099685 என்ற எண் வழங்கப்பட்டுள்ளது. 39.3 மீட்டர் (129 அடி) உயரம் கொண்ட இம்மலை   வரலாற்றுக்கு முந்தைய மனிதர்களால் ஐரோப்பாவில் உருவாக்கப்பட்ட உலகின் மிக உயர்ந்ததும் மிகப்பெரியதுமான மலையாகும். 

கிசா நெக்ரோபோலிசுவின் சிறிய எகிப்திய பிரமிடுகள் சிலவற்றின் அளவை சில்பரி மலையின் அளவு ஒத்திருக்கிறது . ஆவ்பரி கிராமத்தைச் சுற்றியுள்ள புதியகற்கால நினைவுச் சின்னத்தொகுதியின் ஒரு பகுதியே சில்பரி மலையாகும். ஆவ்பரி வளையமும், மேற்கு கென்னத்தின் நீண்ட வட்டவடிவத் திட்டுகளும் இத்தொகுதியில் இடம்பெற்றுள்ள பிற பாரம்பரிய சின்னங்களாகும். இந்த நினைவுச் சின்னங்கள் கட்டப்பட்டதற்கான காரணம் ஏதும் இதுவரை கண்டறியப்படவில்லை. சொல்லப்படும் சில காரணங்களும் தொடர்ந்து விவாதிக்கப்பட்டு வருகின்றன. இங்கிலாந்தில் அமைந்திருக்கும் ஆச்சரியமான இவ்வட்டவடிவ நினைவுச்சின்னங்கள் கலாச்சார ரீதியாகவோ அல்லது செயற்கையாகவோ ஆவ்பரி மற்றும் சில்பரியுடன் தொடர்பு கொண்டுள்ளன. 

## அமைப்பு

சுற்றியுள்ள பகுதிகளிலிருந்து தோண்டியெடுக்கப்பட்ட சுண்ணாம்பு மற்றும் களிமண் ஆகியவற்றை கொண்டு இம்மலை கட்டப்பட்டுள்ளது. சுமார் 40 மீட்டர் (131 அடி) உயரம் கொண்டும், சுமார் 5 ஏக்கர் (2 எக்டேர்) பரப்பளவைக் கொண்டும் இம்மலை உயர்ந்து நிற்கிறது. கி.மு 2400 முதல் 2300 வரையிலான காலகட்டத்தில் பல நிலைகளாக இம்மலை கட்டப்பட்டுள்ளது. கைதேர்ந்த கட்டிடக்கலை வல்லுநர்கள் சேர்ந்து உருவாக்கியது போல இம்மலை காட்சியளிக்கிறது. ஏராளமான மனித உழைப்பும் மூலப்பொருட்களும் செலவழித்து இம்மலை கட்டப்பட்டதாகவும் அறியப்படுகிறது.  

500 ஆண்கள் 15 ஆண்டுகளுக்கு தொடர்ந்து உழைப்பதற்குச் சமமான 18 மில்லியன் மணித உழைப்பு நேரம் செலவிடப்பட்டு இம்மலை கட்டப்பட்டுள்ளதாக தொல்லியல் துறையினர் கணக்கிட்டுள்ளனர்,. 248000 கன மீட்டர் அளவுக்கு பூமியைத் தோண்டி, நிரப்பி, வடிவமைக்கப்பட்டு இம்மலை உருவாகியுள்ளதாகவும் அவர்கள் தெரிவிக்கின்றனர். எந்தப்பதிவுகளும் இல்லாத புதியகற்கால பழங்குடியினரின் கடைசிக் காலகட்டத்தில், எளிய நினைவுச்சின்னங்கள் எதுவும் இல்லாமல் சில்பரி மலை மற்றும் இதைப்போன்ற திட்டங்கள் மட்டுமே நிலைத்திருப்பதாக யுவான் டபிள்யூ மேக்கி உறுதியாகத் தெரிவிக்கிறார். இம்முடிவுகள் மூலம் தெற்கு பிரித்தானியா முழுவதும் கட்டுப்பாட்டுடன் விளங்கிய ஒரு பரந்து விரிந்த சமூகம் இருந்திருக்கலாம் என்ற நம்பிக்கை உருவாகிறது . 
மலையின் அடிப்பகுதி 167 மீட்டர் (548 அடி) விட்டம் கொண்ட ஒரு வட்டவடிவம் ஆகும். இதன் மேல்பகுதி 30 மீட்டர் விட்டம் கொண்ட சமமட்ட உச்சியாகும். முதலில் ஒரு சிறிய மண்மேடு கட்டப்பட்டு பின்னர் இரண்டாவது கட்டத்தில் அது விரிவுபடுத்தப்பட்டிருக்கலாம். மலையின் அடிவாரத்தில் உள்ள பூர்வாங்க கட்டமைப்பு மிகச்சரியான ஒரு வட்டமாக உள்ளது. சமமட்ட உச்சியின் மையமும், கூம்பின் மையமும் ஒன்றுக்குள் ஒன்றாய் ஒரு மீட்டருக்குள் அமையுமாறு மலை அமைந்துள்ளதை அளவையியல் அளவீடுகள் தெரிவிக்கின்றன. முதன்முதலில் உருவாக்கப்பட்டபோது உச்சி வளைவாக காணப்பட்டதாகவும் பின்னர் இடைக்காலத்தில் இது தற்காப்புக்காக கட்டிடம் கட்டப்படுவதற்காக தட்டையாக்கப்பட்டதாகவும் கூறப்படுகிறது .

## மேற்கோள்கள்

பகுப்பு:ஐக்கிய இராச்சியத்திலுள்ள உலகப் பாரம்பரியக் களங்கள்
மும்மூலைவிட்ட அணி

நேரியல் இயற்கணிதத்தில் **மும்மூலைவிட்ட அணி** (*tridiagonal matrix*) என்பது, முதன்மை மூலைவிட்டம், முதன்மை மூலைவிட்டத்திற்கு கீழமைந்த ஒரு மூலைவிட்டம், முதன்மை மூலைவிட்டத்திற்கு மேலமைந்த ஒரு மூலைவிட்டம் ஆகிய மூன்றின் உறுப்புகளை மட்டும் பூச்சியமற்றவையாகவும், ஏனைய உறுப்புகளை பூச்சியங்களாகவும் கொண்டதொரு அணியாகும். 

எடுத்துக்காட்டாக, கீழுள்ள அணியொரு மும்மூலைவிட்ட அணியாகும்.:
:\begin{pmatrix}
1 & 4 & 0 & 0 \\
3 & 4 & 1 & 0 \\
0 & 2 & 3 & 4 \\
0 & 0 & 1 & 3 \\
\end{pmatrix}.

ஒரு மும்மூலைவிட்ட அணியின் அணிக்கோவையானது அவ்வணியின் உறுப்புகளின் தொடரிகளால் (Continuant) பெறப்படுகிறது.

*n &times; n* மும்மூலைவிட்ட அணிகளின் கணமானது ஒரு *3n-2* பரிமாண திசையன் வெளியை அமைக்கும்.

## அடிக்குறிப்புகள்


## வெளியிணைப்புகள்
* Tridiagonal and Bidiagonal Matrices in the LAPACK manual.
* 
* High performance algorithms for reduction to condensed (Hessenberg, tridiagonal, bidiagonal) form
* Tridiagonal linear system solver  in C++

பகுப்பு:அணிகள்
ஜிசாட்-9

**ஜிசாட்-9** (*GSAT-9*) அல்லது **தெற்காசிய செயற்கைக்கோள்** என்பது ஒரு புவிநிலை தொடர்பியல் செயற்கைக்கோள் ஆகும். இதன் முக்கிய நோக்கமாக கே யூ பட்டையில் பல்வேரும் தொடர்பியல் பயன்பாடுகளை தெற்காசிய நாடுகள் முழுமைக்கும் ஏற்படுத்துதல். இது இந்தியாவின் ஜீ. எஸ். எல். வி - எப். 09 என்ற ஏlவூர்தியினால் மே 5, 2017 அன்று  விண்ணில் செலுத்தப்பட்டு புவியிணக்க இடைப்பாதையில் நிறுவப்பட்டது. இது. சதீஸ் தவான் விண்வெளி மையத்தின் இரண்டாவது ஏவு தளத்திலிருந்து விண்ணில் செலுத்தப்பட்டது.

## ஏவூர்தி
ஜீ. எஸ். எல். வி - எப். 09 திட்டமானது புவிநிலை ஏவு ஊர்தியின் பதினோறாவது பறப்பாகும்; மேலும் இது இந்தியாவிலேயே உருவாக்கப்பட்ட கடுங்குளிர் மேலடுக்கு உடைய ஜீ. எஸ். எல். வி.யின்  நான்காவது தொடர்ச்சியான ஏவுதலாகும். இந்த ஊர்தி 2-2.5 டன் நிறை உடைய செயற்கைக்கோள்களை  புவியிணக்க இடைப்பாதையில் நிறுவும் வகையில் வடிவமைக்கப்பட்டுள்ளது. இதன் கட்டமைப்பு இதற்கு முன் வெற்றிகரமாக  செலுத்தப்பட்ட மூன்று எவூர்திகளை (GSLV-D5, GSLV-D6, GSLV-F05) ஒத்தது.

## மேற்கோள்கள்

பகுப்பு:இந்திய செயற்கைக்கோள்கள்
கிரௌஞ்ச வியூகம்

**கிரௌஞ்ச வியூகம்** என்பது மகாபாரதத்தில் நடைபெற்ற குருச்சேத்திரப் போரில் குறிப்பிடப்பட்டுள்ள பல்வேறு போர் வியூகங்களில் ஒன்று.

## விளக்கம்
பதினெட்டு நாள் குருச்சேத்திரப் போரின் பதின்மூன்றாவது நாள், கௌரவர்களால் சக்கர வியூகம் அமைக்கப்பட்டு அதில் அபிமன்யு கொல்லப்படுகிறான். இதே போன்று வெவ்வேறு நாட்களில் வெவ்வேறு போர் வியூகங்கள் இரு தரப்பிலும் அமைக்கப்படுகிறன. அதில் பாண்டவர்களால் போரின் இரண்டாம் நாள் அமைக்கப்படுகின்ற வியூகத்திற்கு கிரௌஞ்ச வியூகம் என்று பெயர். இவ்வியூகம் ஒரு பறவையின் வடிவில் இருக்கும். அப்பறவையின் தலை, கண், இறக்கை, கால் போன்ற பகுதிகளில் நின்று போர் புரிந்த வீரர்களின் பெயர்களெல்லாம் மகாபாரதத்தில் குறிப்பிடப்பட்டுள்ளன.

## மேற்கோள்கள்
*மகாபாரதம் பேசுகிறது, முதல் பாகம், ஐந்தாம் பதிப்பு, ஆசிரியர் சோ, பக்கம் 539, அல்லயன்ஸ் பதிப்பகம்.

பகுப்பு:குருச்சேத்திரப் போர்கள்
திறப்பு விழா

[thumb|அமெரிக்க முன்னால் முதல் பெண்மணி லார புஷ் ஒரு விளையாட்டு மைதானத்தை திறந்து வைத்தபோது<small>[http://georgewbush-whitehouse.archives.gov/news/releases/2006/01/images/20060126_p012006sc-0447jpg-1-515h.html]</small>](https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Ribbon_cutting_ceremony_2006.jpg)
**திறப்பு விழா** (*ribbon-cutting ceremony*) என்பது ஒரு புதிய கட்டிடம் அல்லது வியாபாரத்தினைப் பொதுமக்கள் உபயோகத்திற்குத் துவங்கி வைக்கும் ஒரு பொதுவிழா ஆகும். வண்ணநாடா வெட்டி திறந்து வைத்தல், கல்வெட்டுகளைத் திறந்து வைத்தல் என்ற இரு முறைகள் திறப்பு விழாவில் பின்பற்றப்படுகின்றன. 

வியாபாரத்திற்குத் தேவையான அனைத்து கட்டமைப்புகளும் முடிந்த பின்பு, நல்ல நாள், நேரம் பார்த்து வியாபாரக் கட்டிடத்தின் கதவில் வண்ணநாடா வெட்டப்படுகிறது. அதன் பின்பு வியாபாரம் தொடங்கப்படுகிறது. இந்தத் திறப்பு விழா முறை இந்தியாவிலும், பிற வெளிநாடுகளிலும் கடைபிடிக்கப்படுகிறது.

அரசு சார்ந்த கட்டிடங்கள், மருத்துவமனைகள், பாலங்கள் போன்றவற்றினை அத்துறை சார்ந்த உயர் அதிகாரிகள் அல்லது அரசு உயர் பொறுப்பில் இருப்பவர்கள் திறக்கின்றார்கள். ஒரே நேரத்தில் வெவ்வேறு இடங்களில் உள்ள கட்டிடங்களைத் திறந்து வைக்க காணொளிக் கருத்தரங்கு முறையும் பின்பற்றப்படுகிறது. தனியார் வியாபார நிறுவனங்களைத் திறக்க அருகிலுள்ள பிரபலங்கள், மக்கள் சேவகர்கள், திரைப்பட கலைஞர்கள் ஆகியோர் நியமிக்கப்படுகிறார்கள்.

## மேலும் காண்க
* முன்மாதிரி (கட்டுமானப்பணி துவக்கம்)

## வெளி இணைப்புகள்
* Planning Your Ribbon Cutting or Groundbreaking Ceremony 

## மேற்கோள்கள்

பகுப்பு:விழாக்கள்
வெங்காயத்தின் புறத்தோல் செல்

**வெங்காயத்தின் புறத்தோல் செல்கள்** *(Onion epidermal cells)* அதன் திசுக்களுக்கு தீங்கு விளைவிக்கும் வைரசுகள் மற்றும் பூஞ்சைக்கு எதிராக ஒரு பாதுகாப்பான அடுக்கை வழங்குகின்றன. இவற்றின் எளிய கட்டமைப்பு மற்றும் வெளிப்படைத்தன்மையின் காரணமாக, தாவரங்களின் உடற்கூறியலை  மாணவர்களுக்கு அறிமுகப்படுத்தவும், அல்லது பிளாசுமா பகுப்பை விளக்கவும் பெரும்பாலும் பயன்படுத்துகின்றனர் . தெளிவான புறத்தோல் செல்கள் ஒற்றை  அடுக்கில் மட்டும் உள்ளன. இங்கு குளோரோபிளாசுடு இருப்பதில்லை. ஏனெனில் ஒளிச்சேர்க்கைக்காக அல்லாமல், வெங்காயத்தின் பழம்தரும் உடற்பகுதி  ஆற்றல் சேமிப்பதற்காக பயன்படுத்தப்படுகிறது ,  ஒவ்வொரு தாவர செல்லிலும் செல் சுவர், செல் சவ்வுப்படலம், சைட்டோபிளாசம், மையக்கரு, மற்றும் பெரிய செல்குமிழ் போன்றவை உள்ளன. சைட்டோபிளாசத்தின் விளிம்பில் உட்கரு காணப்படுகிறது. முக்கியமான செல்குமிழ் செல்லின் மையத்தில் சைட்டோபிளாசத்தால் சூழப்பட்டுள்ளது.
சிறிய வெங்காயம் நுண்ணோக்கியால் உற்றுநோக்குவதற்கு ஒரு சிறந்த மாதிரியாகும். வெங்காயத்தை அரிவதன் மூலமும் அதன் மேல் தோலை உறிப்பதன் மூலமும் அதன் புறத்தோல் அடுக்கை நீக்க முடியும். மேம்பட்ட ஒளிர்வு நுண்ணோக்கியியல் ஆய்வுக்கெனில் வெங்காயத்தின் மையப்பகுதிக்கும் புறத்தோலுக்கும் இடைப்பட்ட அடுக்கு சிறந்ததொரு மாதிரியாகும்.

## மேற்கோள்கள்

பகுப்பு:தாவர உயிரணுக்கள்
ஊசியடி வெடிப்பொதி

thumb|சில ஊசியடி வெடிப்பொதிகள் - வரிசையாக 15மி.மீ., 12மி.மீ., 9மி.மீ., 7மி.மீ., 5மி.மீ. மற்றும் 2மி.மீ. ஒவ்வொரு வெடிபொதியின் விவரமும் இப்படத்தின் கோப்புப் பக்கத்தில் பட்டியலிடப்பட்டுள்ளன.
**ஊசியடி வெடிப்பொதி** என்பது, ஒரு வழக்கொழிந்த உலோக வெடிபொதி வகை ஆகும். வெடிபொதியின் அடித்தட்டிற்கு சற்று மேலே, ஆரப்போக்கில் துருத்திக்கொண்டு இருக்கும் ஒரு சிறிய ஊசியை அடித்து, இதில் 
எரியூட்டி பற்றவைக்கப்படும். 1830-களில் பிரெஞ்சுக்காரர் கசீமிர் லெஃபொஷொ என்பவரால் கண்டுபிடிக்கப்பட்டு, 1835-ல் காப்புரிமம் பெறப்பட்டது. இது ஒரு முற்கால உலோக வெடிபொதி ஆகும். இதன் வரலாறு, வாய்குண்டேற்ற ஆயுதங்களுக்கு மாற்றாக வந்த பின்-குண்டேற்றிகளின் மேம்பாட்டுடன் நெருங்கியது ஆகும்.  

## மேற்கோள்கள்

பகுப்பு:போர்த்தளவாடங்கள்
ஜேம்ஸ் ஹென்ரி அப்பெர்லே ட்ரெமென்கீர்

**சேமுசு என்றி அப்பெர்லே திரெமென்கீர்** (*James Henry Apperley Tremenheere*. 30 அக்டோபர், 1853 – 28 அக்டோபர், 1912) , இந்தியாவில் பிறந்த ஆங்கிலேயக் காலனித்துவ அதிகாரியும் மட்டைப்பந்து வீரருமாவார் . 1891ஆம் ஆண்டில் செங்கல்பட்டு மாவட்டத்தின் ஆட்சியராக பணியாற்றினார். செங்கல்பட்டு மாவட்டத்தின் பறையர்களின் வாழ்வு குறித்து அறிக்கை தயாரித்தவர். இந்த அறிக்கையே பிரித்தானிய அரசு 1010/1892 உத்தரவை பிறப்பிக்க காரணமாய் இருந்தது. இந்த உத்தரவு பட்டியல் பிரிவு மக்கள் சிலர்  நில உரிமை பெற வழிவகை செய்தது.

## மேற்கோள்கள்

பகுப்பு:1853 பிறப்புகள்
பகுப்பு:1912 இறப்புகள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:கிலெளசெஸ்டர்சையர் துடுப்பாட்டக்காரர்கள்
கோணமூக்கு உள்ளான்

**கோணமூக்கு உள்ளான்** (pied avocet - *Recurvirostra avosetta*) என்பது ஒரு பெரிய கருப்பு வெள்ளை கரையோரப் பறவை ஆகும். இவை மிதவெப்பமண்டல ஐரோப்பிய, மேற்கு மற்றும் மத்திய ஆசிய பகுதிகள், உருசிய தூரக்கிழக்குப் பகுதிகளில் இனப்பெருக்கம் செய்கின்றன. இது ஒரு வலசை போகும் பறவை இனம் ஆகும். மேலும் இவை குளிர்காலம் முழுவதையும் ஆப்பிரிக்க மற்றும் தெற்கு ஆசியப் பகுதிகளில் கழிக்கின்றன.

## வகைப்பாட்டியல்
கோணமூக்கு உள்ளான் கரோலஸ் லின்னேயஸ் எழுதிய முக்கியமான நூலான இசுசிசுடமா நாடுரே (*Systema Naturae*)வில் விவரிக்கப்பட்ட பல பறவை இனங்களில் ஒன்றாகும் .இப்பறவை *அவோசெட்டா* என்ற வெனிசியச் சொல்லிலிருந்து அதன் ஆங்கில மற்றும் அறிவியல் பெயர்களைப் பெறுகின்றது. 

## விளக்கம்
 
இப்பறவை கௌதாரியைவிட  அளவில் பெரியது. கருப்பும் வெண்மையுமான தோற்றம் கொண்ட இப்பறவையின் அலகு மேல்நோக்கி வளைந்து கருப்பு நிறத்தில் இருக்கும். கால்கள் நீண்டு இருப்பதைக் கொண்டு மற்ற உள்ளான்களில் இருந்து எளிதில் வேறுபடுத்தி அறியலாம். விழிப்படலம் சிவந்த பழுப்பு நிறத்தில் இருக்கும். கால்கள் நீலங் கலந்த சாம்பல் நிறத்தில் இருக்கும். இது தோராயமாக 16.5–17.75 அங்குலம் (41.9–45.1 செமீ) நீளம் கொண்டது, இதன் அலகு தோராயமாக 2.95–3.35 அங்குலம் (7.5–8.5 செமீ) நீளம் இருக்கும். கால்கள் தோராயமாக 3–4 அங்குலம் (7.6–10.2 செமீ) நீளம் இருக்கும். இதன் இறக்கைகள் தோராயமாக 30-31.5 அங்குலம் (76-80 செ.மீ) அகலம் இருக்கும். ஆண் பறவைகளும் பெண் பறவைகளும் ஒரே மாதிரியான தோற்றத்தில் இருக்கும்.

இவை பறக்கும்போது ச்கிலோயிட் என்ற ஒலிக்குறிப்பில் தொடர்ந்து பலமுறை கத்தும்.

## நடத்தை
கோண மூக்கு உள்ளான்கள் இணையாகவோ சிறு கூட்டமாகவோ காணப்படும். சேற்றில் ஓடியாடியும் ஆழமற்ற தீரில் இறங்கியும் இரைதேடும். மேல் நோக்கி வளைந்த அலகைக் கொண்டு தரையைக் கிளறி புழுப்பூச்சிகளை வெளிப்படுத்திப் பிடிக்கும். வாத்துபோல நீரில் மிதந்து நீந்தி இரைதேடுவதும் உண்டு. இவை பூச்சிகள், சிறிய நீர் ஓட்டுமீன்கள் (Crustaceans) , சிறிய மீன்கள், நீர்வாழ் முதுகெலும்பற்ற உயிரினங்கள் போன்றவற்றை  உணவாக்கிக் கொள்ளும்.

## கூடு
இவ்வகை உள்ளான்ங்கள் தங்களின் கூடுகளை மண், சேறு மற்றும் சிறிய தாவரங்களை வைத்து தரையில் அமைக்கும். ஒரே குடியேற்றத்தினுள் அமைக்கப்படும் கூடுகள் பெரும்பாலும் ஒரு மீட்டர். தொலைவில் இருக்கும். இவை மூன்று முதல் ஐந்து முட்டைகளை குடுகளில் இடும். இனப்பெருக்க காலத்தின் போது ஆண் பறவையும் பெண் பறவையும் சேர்ந்தே இருக்கும்.
## Gallery

File:Saebelschnaebler (Recurvirostra avosetta).jpg|முதிர்ந்த பறவை உணவு உண்ணுகிறது
File:Recurvirostra avosetta-pjt2.jpg|பறக்கும் முதிர்ந்த பறவை
File:Recurvirostra avosetta MHNT.JPG|Avocet egg
File:Avocet from the Crossley ID Guide Britain and Ireland.jpg|ID composite
File:Pied Avocet.ogv|பறவை உணவு தேடும் காணளி
File:Pied Avocet in LRK.jpg|இந்தியாவின் சிறிய கட்ச் பகுதியில் உள்ள பறவை
File:Skärfläckans fötter med simhud.jpg|கோணமூக்கு உள்ளான் வலைப் பாதம் கொண்டுள்ளதால்,  நன்றாக நீந்த முடியும்.


## மேற்கோள்கள்

## வெளி இணைப்புகள்

பகுப்பு:உள்ளான்கள்
பகுப்பு:ஐரோவாசியப் பறவைகள்
பகுப்பு:தெற்காசியப் பறவைகள்
பகுப்பு:ஆப்பிரிக்கப் பறவைகள்
பகுப்பு:தெற்கு ஆப்பிரிக்கப் பறவைகள்
புத்தக மதிப்புரை

**புத்தக மதிப்புரை** அல்லது **நூல் மதிப்புரை** (*Book review*) என்பது  ஒரு புத்தகத்தின் வடிவம், பாணி மற்றும் தகுதி போன்றவற்றை உள்ளடக்கிய இலக்கிய விமரிசன வகையாகும். முதனிலை ஆதாரம், கருத்துப் பகுதி, சுருக்கமான மறுஆய்வு அல்லது அறிவார்ந்த மதிப்பீடாய்வு  ஒரு புத்தக மதிப்புரையாக இருக்கலாம். அச்சிடப்பட்ட பத்திரிகைகள், செய்தித்தாள்கள், பள்ளிவேலை, இணையத்தில் புத்தக வலைத்தளங்கள் ஆகியவற்றுக்காக ஒரு புத்தகம் மதிப்பாய்வு செய்யப்படலாம். ஒரு புத்தக மதிப்பீட்டின் நீளம் ஒற்றை பத்தியிலிருந்து கணிசமான கட்டுரைவரை மாறுபடலாம்.  தாம் கற்றதைக் காட்சிப்படுத்துவதற்காகவோ அல்லது புனைவு அல்லது அபுனைவு படைப்புகளின் மீது தங்களது கருத்துகளைத் தெரிவிப்பதற்காகவோ ஒருவர் புத்தக மதிப்பாய்வை மேற்கொள்ளலாம். புத்தக மதிப்புரைகளுக்கென்றே உள்ள பல பத்திரிகைகள் உள்ளன.

## மேற்கோள்கள்

## வெளி இணைப்புகள்

* Jane Ciabattari. "The Future of Book Reviews: Critics vs. Amazon Reviewers", *[[The Daily Beast]]*, May 12, 2011.
* Dalhousie University. How to write a book review
* இந்தியானா பல்கலைக்கழகம். Writing Book Reviews, April, 2004
* Los Angeles Valley College. How to write a book review, February, 2009.
* Purdue Online Writing Lab. Writing a book review, September, 2011.
* Queen's University, Stauffer Library. How to write book reviews, January, 2012.

பகுப்பு:நூல்கள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கணாதரர்

**கணாதரர்** (ஆங்கிலம்: **Ganadhara**), சமண சமயத் தீர்த்தங்கரரின் தலைமை மாணக்கர் ஆவார். இவர் தன் குருவான தீர்த்தங்கரின் உபதேசங்களை மக்களிடம் எடுத்துச் செல்பவர் ஆவார். 

சமணச் சங்கங்கள் ஒவ்வொன்றும் கணங்கள் எனும் கணாதரர் தலைமையின் கீழ் இயங்குகிறது.

ஒடிசா மாநிலத்தின் மயூர்பஞ்சு மாவட்டத்தில் தீர்த்தங்கரர்கள் மற்றும் கணாதரர்களின் சிற்பங்கள் பொ.ஊ. 20-ஆம் நூற்றாண்டில் கண்டெடுக்கப்பட்டுள்ளது.

## 24 தீர்த்தங்கரர்களின் கணாதரர்கள்

## கணாதரர் விருசப சென்
சமண சமயத்தின் முதல் தீர்த்தங்கரரான மன்னர் ரிசபதேவரின் தலைமை மாணாக்கர் விருசப சென் ஆவார். ரிசபதேவரின் மறைவால், அவரது பட்டத்து மகன்  சக்ரவர்த்தி பரதன் மிகவும் சோகத்தில் ஆழ்ந்தார்.  விருசப சென் பரதனுக்கு ஆறுதல் கூறினார். பின் தன்னிலை அடைந்த பரதன், கணாதரர் விருசப சென்னின்  கால்களைத் தொட்டு வணங்கி இராச்சியத்தை ஆளத் தொடங்கினார்.

## அடிக்குறிப்புகள்

## மேற்கோள்கள்
* 
* 
* 

பகுப்பு:சைனம்
பேட்சன் கனசதுரம்

**பேட்சன் கனசதுரம்** *(Bateson's cube)* என்பது இலண்டன் விலங்கியல் கழ்கத்தின் தலைவரும் பேராசிரியருமானா பேட்ரிக் பேட்சன் உருவாக்கிய விலங்குகளுக்கான செலவு- பயன் பகுப்பாய்வு மாதிரியாகும். 
பேட்சன் கன சதுரம் மூன்று அடிப்படைகள் மூலம் ஆராய்ச்சியை மதிப்பீடு செய்கிறது:

*விலங்குகளின் துன்ப அளவு
*ஆராய்ச்சித் தரம்,
*சாத்தியமான மருத்துவ நன்மை.

இந்த மூன்று அடிப்படைத் தேவைகளை பூர்த்தி செய்யாத ஆராய்ச்சிகள், விலங்குகள் (அறிவியல் நடைமுறைகள்) சட்டம் 1986 க்கு இணங்க, அங்கீகரிக்கப்படவோ அல்லது மேற்கொள்ளவோ கூடாது என்று பேட்சன் ஆலோசனை தெரிவித்துள்ளார். இது வர்த்தக பரிமாற்றத்திற்கு உகந்த முறையான மாதிரிகள் அல்ல, மாறாக சட்ட முடிவுகளை எடுப்பதற்கான கருவியாகும், ஏனெனில் மூன்று அச்சுகளும் பொது நாணயத்தில் இல்லை . மூன்றாவதாக உள்ள அளவுகோலான   மருத்துவ நன்மையும் அத்தியாவசியமாக இருக்க வேண்டிய அவசியமில்லை, ஆனால் ஒரு பரந்த  பயன்பாடாக இருக்கலாம் 

## மேற்கோள்கள்
.

பகுப்பு:உயிரியல்
எம். விசயசாரதி

**ம. விசயசாரதி** (M. Vijayasarathy மறைவு: 7 சூன், 2021) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1980 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். எம். ஜி. இராமச்சந்திரன் தலைமையிலான அமைச்சரவையில் ஆதிதிராவிடர் நலத் துறை அமைச்சராக பதவி வகித்தார். 1984 சட்டமன்றத் தேர்தலில் மீண்டும் அரக்கோணம் தொகுதியில் போட்டியிட்டு தோல்வியடைந்தார். பின்னர் அரசியலில் தீவிரமாக செயல்படாமல் இருந்துவந்தார்.

ஆந்திரமாநிலம் சத்தியவேடு அருகே உள்ள பண்ணை வீட்டில் வசித்துவந்த விசயசாரதி 2021, சூன், 7 அன்று உடல்நலக் குறைவால் தன் 67ஆவது வயதில் இறந்தார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:தமிழக முன்னாள் அமைச்சர்கள்
பகுப்பு:இராணிப்பேட்டை மாவட்ட மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
வே. கு. இராசு

**வே. கு. இராசு** (*V. K. Raju*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1977ஆம் ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியிலிருந்து, திராவிட முன்னேற்றக் கழகம் சார்பில் போட்டியிட்டு முதல்முறையாக வெற்றிபெற்றார்.

இதனைத் தொடர்ந்து 1984ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும், 1989ஆம் ஆண்டில் நடைபெற்ற தமிழ்நாடு சட்டமன்றத் தேர்தலிலும் இதே கட்சியின் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:1941 பிறப்புகள்
பகுப்பு:வேலூர் மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பிரஃபுல்ல சமந்தரா

**பிரஃபுல்ல சமந்தரா** (Prafulla Samantara) என்பவர் இந்தியாவின் ஒடிசா மாநிலத்தைச் சேர்ந்த ஒரு சுற்றுச்சூழல் செயற்பாட்டாளராவார். இவரது பணிகளை பாராட்டி 2017 ஆண்டிற்கான பசுமை நோபல் பரிசு என்று பாராட்டப்படும் கோல்டுமேன் சுற்றுச்சூழல் விருது  வழங்கப்பட்டுள்ளது.
## சட்டப்போராட்டம்
ஒடிசா மாநிலத்தின் கிழக்குப் பகுதியில் பல்லுயிர் வளம் நிறைந்த நியமகிரி மலை உள்ளது. இந்த மலைச்சிகரங்களில் இருந்து உருவாகும் நூற்றுக்கும் மேற்பட்ட ஓடைகள் பல்லாயிரக்கணக்கான மக்களின் நீராதராமாக விளங்குகின்றன. இந்த மலைப்பகுதியில் எட்டாயிரம் மக்கள்தொகை உடைய டோங்க்ரியா கோந்த் எனும் பழங்குடிகள் வாழ்கின்றனர்.
இந்நிலையில் 2000களின் துவக்கத்தில் பன்னாட்டு நிறுவனமான வேதாந்தா ரிசோர்சஸ், இந்த மலைப்பகுதியில் பாக்சைட் எடுப்பதற்கு அரசிடம் அனுமதி பெற்றது. இது, நியமகிரி மலையைச் சீர்குலைக்கும் பல்வேறு நடவடிக்கைகளுக்குத் தொடக்கப் புள்ளியாக அமைந்தது,  1,660 ஏக்கர் வளமான மலைப்பகுதி அழிவை எதிர்நோக்கியது.

இந்த சிக்கல் குறித்து பிரஃபுல்லா சமந்தராவுக்கு தெரியவந்தது. இதனால் ஏற்படும் விளைவுகளை அறிந்து பழங்குடி மக்களின் வாழ்வாதாரம்மையும், நியமகிரி மலையையும் பாதுகாக்க வேண்டுமென முடிவெடுத்து, பழங்குடிகளுக்கு அவர்களது பாரம்பரிய நிலங்கள் பறிக்கப்படும் ஆபத்து குறித்து எச்சரித்தார். மக்களுடன் இணைந்து பரப்புரை, சிறு கூட்டங்கள், பேரணிகள் ஆகியவற்றால் சுரங்க வேலைகள் தொடராமல் இருக்கப் போராடினார். மற்றொருபுறம் வேதாந்தா பாக்சைட் சுரங்கத்தைத் தடைசெய்யும் மனுவை உச்ச நீதிமன்றத்தில் முதல் ஆளாகத் தாக்கல் செய்தார்.  இந்த வழக்கில் பத்தாண்டுகளுக்குப் பிறகு வரலாற்று சிறப்புமிக்க தீர்ப்பை உச்ச நீதிமன்றம் அளித்தது, அதன்படி வேதாந்தா சுரங்கம் அமைப்பது தொடர்பாக ஆதரவு, எதிர்ப்பு போன்றவற்றை தெரிவிக்க உள்ளூர் சமூகங்கள் வாக்களிக்க வேண்டும் என உத்தரவிட்டது. 2013 ஆகஸ்ட் மாதம் 12 பழங்குடி பஞ்சாயத்துகளும் சுரங்கத்துக்கு எதிராக வாக்களித்தன. இதைத் தொடர்ந்து பகுதியளவு செயல்பாடுகளை நிறுத்திய வேதாந்தா நிறுவனம், 2015 ஆகஸ்ட்டில் அலுமினியச் சுத்திகரிப்பு நிலையத்தை முற்றிலும் மூட முடிவெடுத்தது. டோங்க்ரியா கோந்த் பழங்குடியினர் நியமகிரி மலையைப் பாதுகாப்பதை 2016-ம் ஆண்டில் உறுதிப்படுத்திய உச்ச நீதிமன்றம், ஒடிசா சுரங்க நிறுவனம், வேதாந்தா மனுக்களை நிராகரித்தது.
## விருது
இதற்காக 12 வருடம் சட்டப் போராட்டம் நடத்திய பிரஃபுல்ல சமந்தராவுக்கு கோல்டுமேன் சூழலியல் விருது வழங்கப்பட்டுள்ளது.
## மேற்கோள்கள்

பகுப்பு:ஒடிசா நபர்கள்
பகுப்பு:இந்திய சுற்றுச்சூழல் செயற்பாட்டாளர்கள்
ச. சி. சடையப்பர்

**ச. சி. சடையப்பர்** (21 ஆகத்து 1912 - 24 சூன் 1988) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலில் அரக்கோணம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.

## விடுதலைப் போராட்டம்
1935 ஆம் ஆண்டு மதுவிலக்கு போராட்டத்தில் ஈடுபட்டார். 1940 ஆம் ஆண்டு தனி நபர் சத்தியாகிரகத்தில் பங்கேற்றார். இதற்காக கைது செய்யப்பட்டு சென்னை மற்றும் திருவள்ளூரில் சிறையில் அடைக்கப்பட்டார். 1942 ஆம் ஆண்டு ஆகஸ்ட் புரட்சி "வெள்ளையனே வெளியேறு" இயக்கத்தில் பங்கேற்று, தேசிய பாதுகாப்பு சட்டத்தின் கீழ் வேலூர் மற்றும் தஞ்சாவூரில் மூன்று ஆண்டுகளுக்கும் மேலாக சிறை தண்டனை பெற்றார்.

## வகித்த பதவிகள்
### சட்டமன்ற உறுப்பினராக

## மரியாதை மற்றும் அங்கீகாரம்
வேலூரில் 26-1-1973 அன்று நடைபெற்ற குடியரசு விழாவில் மாவட்ட ஆட்சித்தலைவர் திரு. ஆறுமுகம் அவர்களால் தியாகி ச. ச. சடையப்பமுதலியார் அவர்களுக்கு தாமிரபத்திரம் வழங்கப்பட்டது.

## மேற்கோள்கள்

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1912 பிறப்புகள்
பகுப்பு:1988 இறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
செ. ஜெ. இராமசாமி

**செ. ஜெ. இராமசாமி** ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் முன்னாள் உறுப்பினரும் ஆவார். 1962ஆவது ஆண்டில் நடந்த தமிழ்நாடு சட்டமன்றத் தேர்தலிலும், 1967ஆவது ஆண்டில் நடைபெற்ற சட்டமன்றத் தேர்தலிலும் அரக்கோணம் தொகுதியில் திராவிட முன்னேற்றக் கழகம் சார்பில் போட்டியிட்டு வெற்றிபெற்றார். 1977ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் சோளிங்கர் சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றிபெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
கொறடா

**கொறடா** (*Whip*) சட்டம் இயற்றும் அதிகாரம் படைத்த சட்டமன்றங்களில் அல்லது நாடாளுமன்றத்தில் ஒரு அரசியல் கட்சியின் உறுப்பினர்களிடையே கட்சியின் ஒழுக்கத்தை நிலைநாட்டுபவர் ஆவார். கொறடாவிற்கு உதவிட துணைக் கொறடா இருப்பர்.

## இந்தியாவில் கொறடா
இந்தியாவில் தங்கள் கட்சியின் கட்டளைகளை நிறைவேற்றுபவர்களான கொறடாக்கள், தங்கள் கட்சியின் சட்டமன்ற அல்லது நாடாளுமன்ற உறுப்பினர்களை சட்டமன்றம் அல்லது நாடாளுமன்றக் கூட்டங்களில் தவறாது கலந்து கொள்ள கட்டளையிடும் நபர் ஆவார். மேலும் தங்கள் கட்சித் தலைமையின் கொள்கைகளின்படி, சட்டமன்றங்களில் கொண்டு வரப்படும் தீர்மானங்களுக்கு ஆதரவாக அல்லது எதிராகவோ தமது கட்சியின் உறுப்பினர்கள் வாக்களிக்க வேண்டும் என ஆணையிடும் அதிகாரம் படைத்தவர் ஆவார். கொறடாவின் கட்டளையை மீறி நடந்து கொள்பவர்கள், சட்டமன்றத்திலிருந்து நீக்க, சட்டமன்றத் தலைவருக்கு கொறடா பரிந்துரைப்பார்.

நாடாளுமன்றம் அல்லது மாநில சட்டமன்றத்தில் உள்ள ஒவ்வொரு அரசியல் கட்சியின் தலைவர்கள் தங்களது அரசியல் கட்சியின் கொறடாவை நியமிப்பர். கொறடாவை நியமிப்பத்திற்கு மன்றத்தில் குறைந்தது  மூன்று உறுப்பினர்களை அரசியல் கட்சிகள் கொண்டிருக்க வேண்டும்.

### பணிகளும், அதிகாரங்களும்
* நாடாளுமன்றம் அல்லது  சட்டமன்றம் கூடும் போது, தனது அரசியல் கட்சியைச் சேர்ந்த அனைத்து உறுப்பினர்களுக்கும் பேரவைக் கூட்டத்தில் தவறாது கலந்து கொள்ள வேண்டுமென எழுத்து மூலமாக கட்டளையிடும் அதிகாரம் படைத்தவர். 
* பொதுவாக நாடாளுமன்றத்தில் அல்லது சட்டமன்றங்களில் கொண்டு வரப்படும் ஒரு தீர்மானம் குறித்து வாக்களிப்பு நடைபெறும் போது, கொறடா தன் கட்சி உறுப்பினர்களை மன்றத்தில் கொண்டு வரப்படும் தீர்மானத்திற்கு ஆதரவாகவோ எல்லது எதிராகவோ வாக்களிக்க வேண்டும் என கட்டளையிடும் அதிகாரம் படைத்தவர். கொறடா உத்தரவு மூலம் தனது கட்சியின் உறுப்பினர்களை பிற கட்சியினரின் வாக்கு வேட்டையிலிருந்து காப்பாற்ற முடிகிறது.  
* கொறடாவின் கட்டளைக்கு எதிராக வாக்களித்த தனது அரசியல் கட்சியின் மன்ற உறுப்பினரை பதவியிலிருந்து நீக்க மன்றத் தலைவருக்கு பரிந்துரை செய்வார்.

ஒரு அரசியல் கட்சியிலிருந்து நீக்கப்பட்ட உறுப்பினராக இருப்பினும், கொறடாவின் கட்டளைக்கு எதிராக வாக்களித்தால் தனது உறுப்பினர் தகுதியை இழப்பர் என இந்திய உச்ச நீதிமன்றம் தீர்ப்பளித்துள்ளது.

## மேற்கோள்கள்


## வெளி இணைப்புகள்
* கட்சி கொறடாவுக்கு கட்டுப்பட்டவரா? என்ற கேள்விக்கு உச்ச நீதிமன்றம் பதிலளிக்கவில்லை

பகுப்பு:இந்திய நாடாளுமன்றம்
பகுப்பு:இந்திய மாநிலங்களின் சட்டமன்றங்கள்
அங்குத்தி சுனை அருவி

**அங்குத்தி சுனை அருவி** (*Anguthi sunai water falls*) என்பது தமிழ்நாட்டின், சவ்வாது மலை அடிவாரத்தில் உள்ளது. சவ்வாது மலை வேலூர் மாவட்டத்துக்கு உட்பட்டதாக இருந்தாலும், இந்த அருவி அமைந்துள்ள சவ்வாது மலை அடிவாரம் கிருட்டிணகிரி மாவட்டத்துக்கு உட்பட்ட பகுதியாகும். இது கிருஷ்ணகிரி மாவட்டம், சிங்காரப்பேட்டை - திருப்பத்தூர் சாலையில் சிங்காரப்பேட்டையில் இருந்து 7வது கி.மீட்டரில் அமைந்துள்ள கோவிந்தாபுரம் எனும் கிராமத்தில் இருந்து கிழக்கே செல்லும் சாலையில் 5வது கி.மீட்டரில் ஜவ்வாது மலை அடிவாரத்தில் அமைந்துள்ளது.

## சிறப்பு
இந்த இடம் ஜவ்வாது மலை அடிவாரத்தில் மக்கள் அதிக நடமாட்டம் இல்லாத பகுதியில் அமைந்துள்ளதால் சுற்றுச் சூழல் பாதுகாப்பு மிக்க இடமாக அறிவிக்கப்பட்டு வனத்துறையின் கட்டுப்பாட்டின் கீழ் பராமரிக்கப்பட்டு வருகிறது.

## சுற்றுலாப் பயணிகளால் பார்க்கப்படும் இடங்கள்
* சஞ்சீவிராயன் திருக்கோயில்
* திரௌபதி அம்மன் திருக்கோயில்
* முருகன் திருக்கோயில்

## ஒளிப்படத் தொகுப்பு

படிமம்:அங்குத்தி சுனை.jpg|
படிமம்:அங்குத்தி சுனை7.jpg|
படிமம்:அங்குத்தி சுனை4.jpg|


## மேற்கோள்கள்

பகுப்பு:வேலூர் மாவட்ட சுற்றுலாத் தலங்கள்
பகுப்பு:கிருஷ்ணகிரி மாவட்டத்திலுள்ள அருவிகள்
லூயிசு அமிலங்களும் காரங்களும்

**லூயிசு அமிலம்** (*Lewis acid*) என்பது ஒரு வேதியியல் இனம் ஆகும். இது லூயிசு காரத்துடன் வினை புரிந்து லுாயிஸ் கூட்டுப்பொருளைத் தருகிறது. லூயிசு காரம் அல்லது வேறு இனங்கள் பகிரப்படாத இலத்திரன் இணையை லுாயிசு அமிலத்திற்கு வழங்கி லுாயிஸ் கூட்டுப்பொருளை உருவாக்குகிறது. உதாரணமாக OH− மற்றும் NH3 ஆகியவை லுாயிஸ் அமிலமாகும். ஏனெனில் இவை தனித்த இணை இலத்திரன்களை வழங்குகின்றன. உதாரணமாக Me3B மற்றும் NH3 இரண்டும் வினை புரிந்து Me3BNH3 உருவாகும் வினையில் Me3B லுாயிஸ் அமிலமாகவும் NH3 லுாயிஸ் காரமாகவும் செயல்படுகிறது. **Me<sub>3</sub>BNH<sub>3</sub>** என்பது ஒரு லுாயிஸ் கூட்டுப்பொருளாகும்.

## எளிய லுாயிஸ் அமிலம்
போரான் ட்ரைஅலைடு, ஆர்கனோபோரான்கள் ஆகியவை எளிய லுாயிசு அமிலத்திற்கு உதாரணமாக காட்டப்டுகிறது.
:BF3 + F− → BF4−
:BF3 + OMe2 → BF3OMe2

BF4−, BF3OMe2 ஆகியன போரான் ட்ரைஅலைடின் லூயிசு காரக் கூட்டுப்பொருட்கள் ஆகும்.

## கூட்டு லுாயிஸ் அமிலம்
இதற்கு உதாரணம் அலுமினியம் ட்ரைஅலைடுகள் ஆகும்.

பல உலோக அணைவுச்சேர்மங்கள் லுாயிசு அமிலங்களாக செயல்படுகின்றன.
:[Mg(H2O)6]2+  +  6 NH3   →   [Mg(NH3)6]2+  +  6 H2O

## பயன்கள்
லூயிசு அமிலம் பிரீடல்-கிராப்ட்சு வினையில் பங்குபெறுகின்றது.

:RCl +AlCl3 → R+ + AlCl4−

## மேற்கோள்கள்

பகுப்பு:காடிகள்
பகுப்பு:காரங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வெப்பப் பகுப்பு

**வெப்பப் பகுப்பு** (Thermolysis) என்பது வெப்பத்தால் ஏற்படுத்தப்படும் ஒரு வேதிப்பகுப்பாகும். வெப்பப் பகுப்பில், எந்த வெப்பநிலையில் ஒரு பொருள் தனது வேதிப்பகுப்புகளாகப் பிரிகின்றதோ, அது சிதைவு வெப்பநிலை எனப்படும்.

வெப்பப் பகுப்பு வினை பொதுவாக வெப்பம் கொள் வினையாக  இருக்கும். சேர்மத்தில் இருக்கும் வேதிப்பிணைப்புகளைப் பகுத்துப் பிரிக்க வெப்பம் தேவைப்படும். மாறாக, இது வெப்பம் உமிழ் வினையாக இருக்குமானால், தொடர்ச்சியாக அதிகரித்த வெப்பம் உமிழப்பட்டு வெடிப்பு நேர வாய்ப்புண்டாகும்.

காட்டாக, நீரைச் சூடுபடுத்தும்போது, வெப்பநிலை 2000&nbsp;°C-க்கு மேல் போகும்போது, சிறிதளவு ஐதராக்சிள் மூலக்கூறும், ஒற்றை ஆக்சிசன் அணுவும், ஒற்றை ஐதரசன் அணுவும், ஆக்சிசன், ஐதரசன் மூலக்கூறுகளாகவும் பிரியும்.

## References

பகுப்பு:வெப்ப இயக்கவியல்
பகுப்பு:வேதி வினைகள்
ஏ. எம். பொன்னுரங்கம்

**ஏ. எம். பொன்னுரங்கம்** ஓர் இந்திய அரசியல்வாதியும் தமிழக சட்டமன்றத்தின் சோளிங்கர் சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் சோளிங்கர் தொகுதியில் இந்திய தேசிய காங்கிரசின் சார்பிலும், 1971 ஆவது ஆண்டில் நடைபெற்ற தமிழ்நாடு சட்டமன்றத் தேர்தலில் அதே தொகுதியில் நிறுவன காங்கிரசின் சார்பிலும் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
வெப்பம் கொள் செயல்முறை

**வெப்பம் கொள் செயல்முறை** (Endothermic process) என்பது சூழலில் இருந்து ஆற்றலை உள்ளிழுத்துக் கொள்ளும் ஒரு செயல்முறை அல்லது வேதிவினையைக் குறிக்கும். இவ்வாறு உள்ளிழுக்கப்படும் ஆற்றல் பொதுவாக வெப்பத்தின் வடிவத்தில் இருக்கும். இவ்வகை வினை தொடர்ந்து நிகழவேண்டுமாயின் அதற்குத் தேவையான வெப்பத்தைப் புறத்தில் இருந்து தந்துகொண்டிருக்க வேண்டும். இதற்கு மாறாக, வினையின் போது வெப்பத்தை வெளியே விடும் செயல்முறை வெப்பம் உமிழ் செயல்முறை எனப்படும். இவையிரண்டும் பொதுவாக இயற்கையில் நிகழும் வினையின் இருவடிவங்களாகும்.

## எடுத்துக்காட்டுகள்
* ஒளிச்சேர்க்கை
* பனி உருகுதல்
* நீர் ஆவியாதல்
* வெப்பப் பகுப்பு வினைகள்
* உப்பு மின்பகுப்பு வினை 
• இலித்தியம்-7 ஐசோடோப்பிலிருந்து டிரிட்டியம் ஐசோடோப்பை, உயர் ஆற்றல் நியூட்ரான்கள் வெப்பங்கொள் வினையினால் உருவாக்க முடியும். இவ்வினையின்போது 2.466 மெகா எலக்ட்ரான்வோல்ட்டு ஆற்றல் உட்கொள்ளப்படுகிறது. 1954 ஆம் ஆண்டு நிகழ்ந்த காசுடல் பிராவோ அணு ஆயுத பரிசோதனையின் போது இது கண்டறியப்பட்டது 

• மீயொளிர் விண்மீன் வெடிப்புகளில் இரும்பைக் காட்டிலும் அதிக கன உலோகங்கள் அணுக்கரு இணைவின் போது வெப்பங்கொள் வினை நிகழ்கிறது.

## மேற்கோள்கள்

பகுப்பு:வெப்ப இயக்கவியல்
பகுப்பு:வேதி வினைகள்
பகுப்பு:வெப்ப வேதியியல்
வெப்பம் உமிழ் செயல்முறை

வெப்ப இயக்கவியலில், **வெப்பம் உமிழ் செயல்முறை** (Exothermic process) என்பது தன் அமைப்பில் இருந்து சூழலுக்கு ஆற்றலை வெளியேற்றும் ஒரு வேதிவினை அல்லது செயல்முறையாகும். இவ்வாறு வெளியேற்றப்படும் ஆற்றலானது பொதுவாக வெப்பமாக இருக்கும் என்றாலும், ஒளி (தீப்பிழம்பு, பொறி), மின்னாற்றல், ஒலி (ஐதரசன் எரியும்போது உண்டாகும் வெடிப்பொலி) போன்ற பிற வடிவங்களிலும் அமைந்திருக்கலாம்.

வெப்பம் உமிழ் செயல்முறைக்கு எதிரானதாக, வினையின் போது வெப்பத்தை உள்ளெ இழுத்துக் கொள்ளும் செயல்முறைகள் வெப்பம் கொள் செயல்முறை எனப்படும். இவையிரண்டும் இயற்கையாக நிகழும் வேதிவினைகளின் இரு வகைகளாகும்.

வேதிவினைகளில் வேதிப்பொருள்களின் பிணைப்புகளில் இருக்கும் ஆற்றலானது வெப்ப ஆற்றலாக மாற்றம் பெறுகிறது. ஒரு வினையைத் தொடங்கிவைக்கத் தேவையான ஆற்றலை விட அதிக அளவில் இப்பிணைப்பில் இருந்து ஆற்றல் வெளியேறுவதால், அமைப்பில் இருந்து சூழலுக்கு இவ்வெப்பம் வெளியேற்றப் படுகிறது.

## எடுத்துக்காட்டுகள்
வெப்பம் உமிழ் செயல்முறைகளுக்கு எடுத்துக்காட்டாகப் பின்வரும் சிலவற்றைக் காட்டலாம்.

* கரி, நெய், விறகு, பெட்ரோலியம் போன்ற எரிபொருள்களின் எரிதல் வினை 
* நீரும் வலிமையான அமிலமும் சேர்தல்
* நீரும் வலிமையான காரமும் சேர்தல்
* அமிலமும் காரமும் சேர்தல்

## மேற்கோள்கள்

பகுப்பு:வெப்ப இயக்கவியல்
பகுப்பு:வேதி வினைகள்
பகுப்பு:வெப்ப வேதியியல்
மாவு வண்டு

**மாவு வண்டு** (Nut weevil) குச்சி போன்ற முக அமைப்புள்ள ஒரு வகை சிறிய வண்டினம் ஆகும். இது ஒரு தாவர உண்ணி. பருப்பு, கொட்டை, விதைகளைப் பொடித்து உண்டே வாழும். இதன் முட்டைகள் (தானிய) மாவுடன் சேர்ந்து, சில நாட்களில் பொரித்து முதிர்ந்த வண்டுகளாக மாறி மாவுடன் காணப்படும்.

## மேற்கோள்கள்


பகுப்பு:வண்டுகள்
குழந்தை ஏசு மெட்ரிக்குலேசன் மேல்நிலைப் பள்ளி, பல்லடம்

**பல்லடம் குழந்தை ஏசு மெட்ரிக் மேல்நிலைப்பள்ளி** (*Infant Jesus Matriculation Higher Secondary School*, IJMHSS) 1993 ஆம் ஆண்டிலிருந்து செயல்பட்டு வருகிறது. இது திருப்பூர் மாவட்டம், பல்லடத்துக்கருகிலுள்ள பெரும்பாலியில் அமைந்துள்ளது.
இந்தப்பள்ளியில் பன்னிரண்டாம் வகுப்பு வரை கற்பிக்கப்படுகின்றது.

## உள்கட்டமைப்பு
* இயற்பியல் ஆய்வகம்
* வேதியியல் ஆய்வகம்
* உயிரியல் ஆய்வகம்
* கணிப்பொறி ஆய்வகம்
* நூலகம்
## வெளியிணைப்புகள்
*பள்ளியின் இணையதளம்

பகுப்பு:திருப்பூர் மாவட்டப் பள்ளிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
நேதாஜி சுபாஷ் சந்திரபோஸ் அதிக உயர பயிற்சி மையம்

**நேதாஜி சுபாஷ் சந்திரபோஸ் அதிக உயர விளையாட்டுப் பயிற்சி மையம்** (*Netaji Subhash High Altitude Training Centre*) என்பது  அதிக உயர பயிற்சி மையம் என்றழைக்கப்படுகிறது.  இது இந்திய விளையாட்டு ஆணையத்தின் விளையாட்டு கல்வி அலகின் ஒரு பகுதியாகும். இந்த பயிற்சி மையமானது சிம்லா நகாில் இருந்து 52 கி.மீ. தொலைவில் மலையின் மீது உள்ள சில்லாரூ என்ற இடத்தில் உள்ளது.

இந்த பயிற்சி மையமானது 78 ஏக்கர் பரப்பளவில் 8000 அடி உயரத்தில் பரந்து விாிந்துள்ளது. பல்வேறு விளையாட்டுகள் விளையாடுவதற்கான விளையாட்டு உபகரணங்களும் இங்கு உள்ளது. இந்த மையத்தின்  முக்கிய நோக்கம் வீரர்கள் அதிக உயரமாக உள்ள பகுதிகளில் விளையாடுவதற்கு ஏற்ற சூழலை உருவாக்கி கொள்ள உதவுவதே ஆகும்.
  
## வரலாறு
1984 ஆம் ஆண்டில் நேதாஜி சுபாஷ் சந்திரபோஸ் அதிக உயர பயிற்சி மையமானது இந்திய விளையாட்டு ஆணையத்தால் நிறுவப்பட்டது. இடங்களை பாிசீலனை செய்த பின்பு தட்பவெப்பநிலையைக் கருத்தில் கொண்டு சில்லாரூ தேர்வு செய்யப்பட்டது. ஏனெனில் இங்கு வீரர்களுக்கு பொறுதித் திறன், வலிமை, கடின பயிற்சி செய்த பிறகு விரைவாக மீருதல் போன்ற உடற்  கூறுகளை  பெறுவர்.

குத்துச் சண்டை, ஹாக்கி, ஜுடோ, மல்யுத்தம் மற்றும் ஜிம்னாஸ்டிக்ஸ் போன்ற விளையாட்டுகளில் தேசிய அளவிலான வீரர்கள் பயிற்சி பெறுவதற்காக இந்த அதிக உயரமான பயிற்சி மையம் நிறுவப்ட்டது.

## விளையாட்டு வசதிகள்

* ஜிம்னாஷியம் மற்றும் நீச்சல் குளம்
* அஸ்ட்ரோடர்ப் ஹாக்கி மைதானம் மற்றும்  மூன்று புல்வெளி  மைதானங்கள்
* தடகள ஓடுபாதை
* கூடைப் பந்து மைதானம் 
* 100 படுக்கைகள் கொண்ட   விடுதி

;வளைபந்தாட்டரங்கம்
 
இந்திய விளையாட்டு ஆணையத்தால் சில்லாரூ விளையாட்டு அரங்கம் 2010 -ல் நிறுவப்பட்டு பராமாிக்கப்பட்டு வருகிறது.  சிந்தடிக்  டர்ப் தளவசதியுள்ள  மைதானமாகும்.

## மேற்கோள்கள்

பகுப்பு:இமாச்சலப் பிரதேசம்
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
ஒளியணு இராக்கெட்

**ஒளியணு இராக்கெட்** *(Photon rocket)* என்பது கருதுகோள் நிலையிலுள்ள ஒர் ஏவூர்தியாகும்.   உமிழப்பட்ட ஒளியணுக்களின் உந்துகையை இவ்வகை இராக்கெட்டுகள் தங்கள் உந்துவிசையாகப் பயன்படுத்திக் கொள்ளும்.. 
அணுக்கரு ஒளியணு இராக்கெட்டுகளில் உள்ளது போல இராக்கெட் மேலுள்ள ஒளியணுவாக்கிகள் ஒளியணுக்களை உற்பத்தி செய்கின்றன. அனைத்து எரிபொருளும் ஒளியணுக்களாக மாற்றப்பட்டு ஒரே திசையில் வெளிப்படும் என்பதான நல்லியல் நிகழ்வு இத்தகைய இராக்கெட்டுகளின் நிலையான பாடநூல் வழக்காகும். அனைத்து ஒளியணுக் கற்றைகளும் முழுவதுமாக நேர்வரிசையாக்கப் படுவதில்லை என்பதும் அனைத்து எரிபொருளும் முழுமையாக ஒளியணுக்களாக மாற்றப்படுவதில்லை என்பதும் மிகவும் யதார்த்தமான உண்மை நிலையாகும். இதனால் மிக அதிக அளவிலான எரிபொருள் தேவைப்படும் என்பதால் மிகப்பெரிய இராக்கெட்டுகள் வடிவமைத்தல் அவசியமாகிறது .
கற்றை சீரொளி உந்துகையில் ஒளியணுவாக்கிகளும் விண்வெளியூர்திகளும் தனித்தனியாகப் பிரித்துவைக்கப்படுகின்றன. ஒளியணு மூலத்திலிருந்து வரும் ஓளியணுக்கள் கற்றையாக்கப்பட்டு சீரொளியைப் பயன்படுத்தும் விண்வெளியூர்திக்கு அனுப்பப்படுகிறது.

ஒளியணு சீரொளி அமுக்கியில் நேர்வரிசையாக்கப் பட்ட ஒளியணுக்களின் துள்ளல்களை ஆடிகளால் பலமடங்கு அதிகரிப்பதன் மூலம் மீளப்பயன்படுத்தப்படுகின்றன.

## மேற்கோள்கள்

## புற இணைப்புகள்
* Whatever happened to Photon Rockets? 

பகுப்பு:விண்வெளி அறிவியல்
வெள்ளி(I) செலீனைடு

**வெள்ளி(I) செலீனைடு** *(Silver(I) selenide)* என்பது Ag2Se என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புகைப்பட அச்சிடலுக்கான நிறப்பதப்படுத்தலில், செலீனியம் நிறமொத்த வரிசை வெள்ளி கெலாட்டின் வினைபுரியும்போது இச்சேர்மம் வினைவிளை பொருளாக உருவாகிறது.  செலீனியம் அச்சுநிறமூட்டியில் சோடியம் செலீனைட்டு (Na2SeO3) வினைத்திறமிக்க பகுதிப்பொருட்களில் ஒன்றாக காணப்படுகிறது. இதுவே செலீனியம் எதிர்மின் அயனிக்கான ஆதார மூலமாகவும் திகழ்கிறது. நிறப்பதப்படுத்தல் செயல்முறையில் வெள்ளியுடன் இதுவே சேர்க்கப்படுகிறது. இயற்கையில் நௌமானைட்டு என்ற பெயரில் வெள்ளி தனிமத்தின் அரியவகை கனிமமாக கிடைக்கிறது. தாழ்கந்தக வெள்ளி கனிமமாகவும்   முக்கியமானதொரு வெள்ளியின் சேர்மமாகவும் நெவாதாவிலுள்ள சில சுரங்கங்களில் கிடைக்கிறது. 
  
## கட்டமைப்பு

சாய்சதுர β- முகவமைப்பு கட்டமைப்பில் வெள்ளி செலீனைடு காணப்படுகிறது. ஆனால் 130° செல்சியசு வெப்பநிலைக்கு மேல் இது கனசதுர α- Ag2Se கட்டமைப்பிற்கு மாற்றமடைகிறது. (இடக்குழு Im-3m, எண். 229 , பியர்சன் குறியீடு cI20). இம்முகப்பு நிலைமாற்றம் அயனிக்கடத்துத் திறனை பத்தாயிரம் மடங்கு அதிகமாக உயர்த்துகிறது.   (2S/செ.மீ) 

## மேற்கோள்கள்

பகுப்பு:வெள்ளி சேர்மங்கள்
பகுப்பு:செலீனைடுகள்
ஆதர்ஷ் வித்யாலயா மேல்நிலைப் பள்ளி

**ஆதர்ஷ் வித்யாலயா மேல்நிலைப்பள்ளி** (*Adarsh Vidyalaya Higher Secondary School*) என்பது சென்னையிலுள்ள ஒரு பதின்நிலைப்பள்ளி.

## அமைவிடம்
இப்பள்ளி சென்னையில், ராயப்பேட்டையில் உள்ளது. இந்தப் பள்ளியானது பி.ன்.தவான் என்பவரால் நிறுவப்பட்டது. வசந்தலட்சுமி என்பவர் இந்த பள்ளியின் முதல் தலைமை ஆசிரியை ஆவார்.

## பிற கிளைகள்
#கில் ஆதர்ஷ் மெட்ரிக் மேல்நிலைப்பள்ளி 
#எம்.ஜி.ஆர்.ஆதர்ஷ்பப்ளிக் மெட்ரிக் மேல்நிலைப்பள்ளி
#பத்மா ஆதர்ஷ் மெட்ரிக் மேல்நிலைப்பள்ளி
#அண்ணா ஆதர்ஷ் மெட்ரிக் மேல்நிலைப்பள்ளி.

## சான்றுகள்

## வெளியிணைப்புகள்
*http://www.thinkvidya.com/gill-adarsh-matriculation-higher-secondary-school-chennai/10213

பகுப்பு:சென்னையிலுள்ள தனியார் பள்ளிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பாபுஜி நினைவு பள்ளி, மணவாளக்குறிச்சி

**பாபுஜி நினைவு மேல்நிலைப்பள்ளி** (*Bapuji Memorial Higher Secondary School*) என்பது தமிழ்வழியில் கல்வி கற்பிக்குமொரு தமிழக அரசு உதவி பெறும் பள்ளி ஆகும்.

## அமைவிடம்
தமிழ்நாடு, கன்னியாகுமரி மாவட்டத்தில் உள்ள மணவாளக்குறிச்சி எனும் ஊரில் உள்ளது.

## வரலாறு
1951 ஆம் ஆண்டில் ஜி. சி. சேகர் என்பரால் உயர்நிலைப்பள்ளியாக இது நிறுவப்பட்டது. பின்பு 1979 ஆம் ஆண்டில் மேல்நிலைப்பள்ளியாக தரம் உயர்த்தப்பட்டது. உயர்நிலைப்பள்ளியாக இருக்கும் வரையில் ஆண்களுக்கான பள்ளியாகவே இருந்தது. தரம் உயர்த்தப்ப்ட்ட பின்பு
இருபாலர் பயிலும் பள்ளியாக ஆனது.

## சான்றுகள்
*http://www.themoderneducation.com/Tamil-Nadu/State-Board-Schools/bapuji-memorial-higher-secondary-school-Schools-in-Manavalakurichi-s8290.html

பகுப்பு:கன்னியாகுமரி மாவட்டத்திலுள்ள அரசு உதவி பெறும் பள்ளிகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்